Procurorii DNA Suceava efectuează joi dimineață patru percheziții în localitatea Udești, la sediile a instituţii publice şi două domicilii ale unor persoane fizice.



Potrivit B1 TV, se fac verificări la Primăria Udești, precum și la sediul unei Asociații de creștere a animalelor, într-un caz de infracțiuni cu fonduri europene.



„Procurorii din cadrul Direcţiei Naţionale Anticorupţie - Serviciul Teritorial Suceava efectuează cercetări într-o cauză penală ce vizează suspiciuni privind săvârșirea unor infracţiuni îndreptate împotriva intereselor financiare al Uniunii Europene, comise în perioada 2011-2014 şi infracţiuni împotriva înfăptuirii justiţiei, comise în perioada octombrie – noiembrie 2014”, arată DNA, într-un comunicat publicat joi.



În cauză, procurorii beneficiază de sprijin de specialitate din partea Serviciului Român de Informații și Inspectoratului Judeţean de Jandarmi Suceava.



